Visszatér Jack Bauer és a 24
A Fox produkciós stúdió 12 új epizódot forgat a népszerű szériából, amely 2014. májusban kerül képernyőre. A 24 című sorozat nyolc évadon át, 2001 és 2010 között futott.
Négy év után ismét Jack Bauert alakítja Kiefer Sutherland: a 24 című Emmy-díjas tévésorozat 2014 májusában tér vissza a képernyőre.

A Fox produkciós stúdió 12 új epizódot forgat a népszerű szériából. A sorozat a 24: Live Another Day címet kapta - közölte hétfőn a The Daily Telegraph online kiadása.

Az egyórás epizódok a szokás szerint valósidőben játszódnak. Ezúttal azonban néhány órát átugranak majd, hogy a teljes sorozat végül 24 óra történéseit fedje le.

A 24 című sorozat nyolc évadon át, 2001 és 2010 között futott. Sutherland a terrorelhárítás ügynökét, Jack Bauert alakította a széria 192 epizódjában. Játékáért a 46 esztendős brit-kanadai színész két Emmy-díjat és egy Golden Globe-ot kapott.

Egy nagyjátékfilm tervei is felmerültek a tévésorozat leállítása után, ám a 20th Century Fox stúdió tavaly márciusban befagyasztotta a projektet.
24 Jack Bauer Kiefer Sutherland sorozat